Vážený pán

**Ján Mičovský**

minister

pôdohospodárstva a rozvoja vidieka SR

Ministerstvo pôdohospodárstva a

Rozvoja vidieka SR

Dobrovičova 12

812 66 Bratislava

14.04.2021 v Banskej Bystrici

Vážený pán minister,

veľmi pozorne sledujeme prebiehajúci proces prípravy nového jednotného programovacieho nástroja vo forme Strategického plánu Spoločnej poľnohospodárskej politiky (SPP) EÚ.

Radi by sme Vám predložili spoločné stanovisko viacerých organizácií podpísaných pod týmto listom k návrhu Východísk pre tvorbu Intervenčnej stratégie. Veľmi by sme ocenili, ak, pripomienky k tomuto návrhu budú verejne dostupné a rovnako predpokladáme aj ich vyhodnotenie.

Uvítali by sme keby celkový proces prípravy Strategického plánu bol viac transparentnejší a mal vopred stanovené pravidlá spolu s presným časovým harmonogram, včasným zverejňovaním všetkých podkladových dokumentov a zároveň vytváral dostatočný časový priestor pre zapojenie všetkých zainteresovaných aktérov.

Našim spoločným cieľom je, aby nová politika na roky 2023-2027 bola, nielen verbálne, ale aj reálne ekologickejšia, spravodlivejšia, jednoduchšia, flexibilnejšia a rovnejšia.

Kľúčová je pre nás **spravodlivosť a rovnosť v prístupe k finančným zdrojom**.

Strategický plán SPP považujeme za kľúčový pre nastavenie politiky na najbližšie obdobie a zároveň za jedinečnú príležitosť nastaviť čerpanie fondov EÚ takým spôsobom, aby to čo najlepšie zodpovedalo potrebám a požiadavkám slovenského vidieka.

Termín na predloženie Strategického plánu SPP Európskej komisii na schválenie sa nám kráti a radi by sme zintenzívnili proces verejných konzultácií. Spolu s Vami sme si vedomí, že ide o veľmi komplexný proces zahŕňajúci zohľadnenie mnohých rôznych stratégii a príspevok ku globálnym cieľom Agendy OSN 2030 (Z farmy na stôl, Zelená dohoda, Dohoda o biodiverzite), čo si vyžaduje zapojenie širokej škály expertov a robustný proces prípravy a konzultácie. Potrebná je aj synergia s ďalšími pripravovanými národnými stratégiami (IÚS) a s novým programovacím obdobím fondov EÚ na roky 2021-2027.

S úctou,

Ing. Mária Behanovská, predsedníčka Vidiecky parlament na Slovensku

prof. Ing. Zuzana Palková, PhD., Slovenská poľnohospodárska univerzita v Nitre

JUDr. Marieta. Okenková, PhD., Slovenská poľnohospodárska univerzita v Nitre

za partnerov

Mesto Nitra,

List podporili:

Ing. Viliam Oberhauser, CSc. predseda Kresťania pre zdravý vidiek OZ

Ing. Bohuslav Bella, starosta obce Podhradie

Ing. Martin Mňahončák, PhD., Európsky inštitút regionálneho rozvoja

Mgr. Ivana Juráčková starostka obce Vinosady

RNDR. Ivan Burčík , CSc, O.z. Ľudia a energia Košice

Ing. Darina Tomajková, podnikateľka

Ing. Ján Knezovič, CSc, konateľ spoločnosti Polynova SK, s.r.o. Šamorín

Ing. Karol Herian, CSc,

prof. Ing. Peter Patúš, PhD. riaditeľ Švajčiarsko-slovenského združenia cestovného ruchu Banská Bystrica

Mgr. Mária Čuchtová, starostka obce Miklušovce

Ing. Hedviga Gulová predsedníčka OZ Guľôčka. - pracujeme na vidieku pre podporu aktivít mládeže a komunít

Milan Jurky, predseda ESYF - Združenia mladých farmárov na Slovensku

Jakub Dvorský, Predseda OZ VPMS – Občianskeho združenia Vidiecky parlament mladých na Slovensku

..............